Държавен вестник, бр. 41, 2025 г., стр. 15

БРОЙ  41	
Д Ъ Р Ж А В Е Н  В Е С Т Н И К 	
СТР.  15   
на съответната община, от която сметка се 
извършват плащанията към изпълнителите 
по сключените споразумения. Уведомлението 
се изпраща от МРРБ, след като са изпълнени 
съответните условия по ал. 1 и 2, приложи­
ми за отпускането на аванс, междинно или 
окончателно плащане.
(8) За откриването и закриването на смет­
ката по ал. 7 не се изисква съгласието на 
Министерството на финансите. Българската 
банка за развитие обезпечава средствата по 
тези сметки и предоставя периодична инфор­
мация за тях по приложимия за банковите 
бюджетни сметки на общините ред съгласно 
указанията на министъра на финансите и 
управителя на Българската народна банка 
по чл. 152, ал. 13 от Закона за публичните 
финанси.
(9) За целите на отчетността и статисти­
ката на публичните финанси предоставените 
средства по сметката на съответната община 
по ал. 7 се отразяват като получено финан­
сиране по съответния общински бюджет, 
като погашението и разходите по неговото 
обслужване се извършват чрез бюджета на 
МРРБ съгласно чл. 7, ал. 1 за сметка на 
осигурени от централния бюджет средства.
(10) Преди изпращане на уведомлението по 
ал. 7 до Българската банка за развитие МРРБ 
изпраща на Министерството на финансите 
обобщена информация за размера на сред­
ствата, които предстои да бъдат разплатени 
чрез банката за всяко предстоящо плащане. 
В случай на установено несъответствие, 
свързано с финансовата обоснованост на 
информацията, в едноседмичен срок Минис­
терството на финансите уведомява МРРБ за 
същото. Разплащанията се извършват след 
отстраняване на несъответствието.
(11) Обменът на информация и документи 
между МРРБ, Министерството на финан­
сите и Българската банка за развитие се 
осъществява чрез действащите системи за 
електронен обмен на информация.
Чл. 4. Кметовете на общини предоставят 
на министъра на регионалното развитие и 
благоустройството месечни отчети за изпъл­
нение на сключените споразумения до 10-о 
число на месеца, следващ отчетния месец, 
съдържащи информация за фактическото и 
финансовото изпълнение на проекта, както 
и прогноза за финансовите потоци, които 
ще са им необходими по години до края на 
срока за изпълнение на целия проект – по 
образец съгласно приложение № 5.
Чл. 5. Министерството на регионалното 
развитие и благоустройството предоставя 
на Министерството на финансите отчет за 
изпълнението на Инвестиционната програма 
за общински проекти по чл. 113 от Закона за 
държавния бюджет на Република България 
за 2025 г. по образец съгласно приложение 
№ 6, ежемесечно в срок до 20-о число на 
месеца, следващ отчетния месец. Отчетът се 
публикува и на интернет страницата на МРРБ.
Чл. 6. През 2025 г. във връзка с чл. 113, 
ал. 6 от Закона за държавния бюджет на 
Репуб­лика България за 2025 г. органите, 
отговорни за финансовото управление на 
средствата от Европейския съюз, включител­
но Държавен фонд „Земеделие“, предоставят 
до 10-о число на месеца, следващ отчетното 
тримесечие, на МРРБ, на Министерството 
на финансите и на областните информа­
ционни центрове по чл. 20, ал. 1 от Закона 
за управление на средствата от Европей­
ските фондове при споделено управление 
информация по общини за сключените до­
говори, предмет и размер на финансиране 
през отчетното тримесечие и информация 
за предстоящите за финансиране общински 
проекти за текущото тримесечие в обхвата 
на дейностите по чл. 113, ал. 1 от Закона за 
държавния бюджет на Република България 
за 2025 г. (по образец съгласно приложение 
№ 7 и приложение № 8).
Чл. 7. (1) Предоставените от Българската 
банка за развитие средства по чл. 3, ал. 7 се 
възстановяват на банката ежегодно от МРРБ 
до размера на предвидените средства заедно 
с начислена лихва. Лихвата се определя на 
базата на лихвения процент върху ресурса, 
използван от банката за разплащанията по 
чл. 3, ал. 7, завишен с 0,5 процентни пункта.
(2) Министърът на регионалното развитие 
и благоустройството сключва с Българската 
банка за развитие споразумение за всички 
неуредени въпроси.
Заключителни разпоредби
§ 1. Постановлението се приема на ос­
нование чл. 113, ал. 5 и 10 от Закона за 
държавния бюджет на Република България 
за 2025 г.
§ 2. Изпълнението на постановлението се 
възлага на министъра на регионалното раз­
витие и благоустройството и на министъра 
на финансите.
§ 3. Постановлението се прилага и за 
споразумения, сключвани по заявления, 
подадени до министъра на регионалното 
развитие и благоустройството преди влиза­
нето му в сила.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева